Врз основа на член 8-а став 9 од Законот за превоз во патниот сообраќај („Службен весник на Република Македонија“, бр. 68/04, 127/06, 114/09, 83/10, 140/10, 17/11 53/11, 6/12, 23/13, 120/13, 163/13, 187/13, 42/14, 112/14, 166/14, 44/15, 97/15, 124/15, 129/15, 193/15, 37/16, 71/16, 64/18, 140/18 и 163/18) министерот за транспорт и врски донесе

ПРАВИЛНИК

за начинот, постапката и програмата за полагање на испитот за добивање на СПК на лице одговорно за превоз, формата и содржината на пријавата за полагање на испит, записникот за положен испит и на сертификатот

Член 1

Со овој правилник се пропишуваат начинот, постапката и програмата за полагање на испитот за добивање на СПК на лице одговорно за превоз, како и формата и содржината на пријавата за полагање на испит, на записникот за положен испит и на сертификатот.

Член 2

Пријавувањето за полагање на испитот за добивање на СПК на лице одговорно за превоз се врши со поднесување на пријава за полагање на испитот до Министерството за транспорт и врски најдоцна пет дена пред денот на одржување на испитот.

Кон пријавата од став 1 на овој член се приложува и потврда за завршена обука од правно лице овластено од министерот за транспорт и врски за стручно оспособување на кандидатот.

Член 3

Испитот за добивање на СПК на лице одговорно за превоз се одржува најмалку еднаш месечно.

Датумите за одржување на испитот се објавува на ВЕБ страната на Министерството за транспорт и врски (www.mtc.gov.mk) најдоцна еден месец пред одржувањето на испитот.

Испитот нема да се одржи во определениот термин доколку за истиот се пријавиле најмалку три кандидати, но задолжително ќе се одржи во наредниот термин определен за одржување на испитот.

Член 4

Пред почетокот на полагањето на испитот Комисијата за полагање на испит за професионална компетентност го проверува и утврдува идентитетот на кандидатите преку проверка на документите за идентификација.

По утврдувањето на точниот идентитет на кандидатот, истиот се упатува на полагање на испитот.

Член 5

Испитот за добивање на СПК на лице одговорно за превоз, се состои од два дела кои се полагаат по електронски пат, од кои првиот е во форма на тест, а вториот е во форма на студија на случај.

Член 6

Првиот дел се полага во форма на тест кој се состои од 60 прашања на кои одговорот се дава со заокружување на точниот одговор од пет понудени опции.

Првиот дел ги опфаќа тематските области од член 9 став 1 точки 2, 3, 4, 5, 6 и 7 од овој правилник и трае 120 минути.

Успехот на кандидатот Комисијата го оценува со оценка „положил“ или „не положил“.

Се смета дека испитот го положил оној кандидат кој постигнал најмалку 70% од вкупниот број на предвидени поени.

Член 7

 По успешното полагање на првиот дел од испитот, кандидатот се упатува за полагање на вториот дел.

 Вториот дел се состои од студии на случај кои ги опфаќаат тематските области од член 9 став 1 точки 2, 3, 4, 5, 6 и 7 од овој правилник и трае 45 минути.

 Вториот дел се состои од 15 прашања од студиите на случај на кои одговорот се дава со заокружување на точниот одговор од пет понудени опции, при што се применува стручното знаење.

Член 8

 Се смета дека испитот го положил оној кандидат кој за секој дел постигнал најмалку 70% од вкупниот број на предвидени поени.

Кандидатот кој не го положил испитот или вториот дел, може повторно да се пријави за полагање на истиот, но не порано од 30 дена од денот на претходното полагање.

Член 9

Програмата за полагање на испитот за добивање на СПК на лице одговорно за превоз ги опфаќа следните тематски области:

1. Договори за превоз во патниот сообраќај;
2. Организација на трговските друштва;
3. Работни односи;
4. Даноци, такси и надоместоци;
5. Финансиско работење;
6. Технички стандарди на превозните операции и
7. Безбедност на сообраќајот на патиштата.

Програмата од став 1 на овој член е дадена во Прилог 1 кој е составен дел на овој правилник.

Член 10

Пријавата за полагање на испитот за добивање на СПК на лице одговорно за превоз се поднесува на образец во А4 формат на хартија во бела боја.

 Формата и содржината на пријавата од став 1 на овој член се дадени во Прилог 2 кој е составен дел на овој правилник.

Член 11

За резултатите од испитот за добивање на СПК на лице одговорно за превоз Комисијата за полагање на испит за професионална компетентност изготвува записник на образец во А4 формат на хартија во бела боја.

 Формата и содржината на записникот од став 1 на овој член се дадени во Прилог 3 кој е составен дел на овој правилник.

Член 12

Сертификатот за професионална компетентност на лице одговорно за превоз се издава на образец во А4 формат на хартија во светло жолта боја.

 Формата и содржината на сертификатот од став 1 на овој член се дадени во Прилог 4 кој е составен дел на овој правилник.

Член 13

Овој правилник влегува во сила наредниот ден од денот на објавувањето во ,,Службен весник на Република Македонија“.

Бр. Министер за транспорт и врски

 .2018 година, Горан Сугарески

Скопје

Прилог 1

ПРОГРАМА

ЗА ПОЛАГАЊЕ НА ИСПИТ ЗА ДОБИВАЊЕ НА СЕРТИФИКАТ ЗА ПРОФЕСИОНАЛНАТА КОМПЕТЕНТНОСТ НА ЛИЦЕ ОДГОВОРНО ЗА ПРЕВОЗ

1. Договори за превоз во патниот превоз

- видови на договори кои се користат во патниот превоз, како и правата и обврските кои произлегуваат од нив;

- составување на законски валиден договор за превоз, посебно во однос на условите за превоз и

- справување со барања кои се однесуваат на оштетување или губење на стоката за време на превозот, или кои се однесуваат на надоместоци за доцнења, како и влијание на овие барања врз одговорноста на превозникот според договорот.

2. Организација на трговските друштва

- познавање на организационите форми на трговските друштва, како и правилата кои се однесуваат на нивното основање и работење;

- правила за основање на транспортна фирма;

- регулативи кои се однесуваат на јавниот превоз во патниот сообраќај, пристап кон професијата патен транспортер, лиценци за превоз во внатрешниот и меѓународниот патен сообраќај, контроли и санкции и

- услови и документација за вршење на дејноста, основни обврски кон кои треба да се придржуваат превозниците (регистрација и чување на документација) и последиците од стечај.

3 Работни односи

- улога и функција на разните социјални институции кои се во врска со патниот превоз (синдикати и трудови инспектори);

- обврски на работодавачот кон своите вработени (социјално осигурување, платено отсуство, наградувања и раскинување на договори) и

- познавање на правилата за часови за работа, возење, паузи, дневни и седмични одмори на екипажите на возилата во домашниот и меѓународниот патен превоз.

4 Даноци, такси и надоместоци

- ДДВ на услугите за превоз;

- данок на приход;

- давачки за возниот парк, регистрација на возилата и

- надоместоци за користење на патиштата и патната инфраструктура.

5 Финансиско работење

- трошоци на работењето (фиксни трошоци, променливи трошоци, работен капитал и амортизација) и пресметка на трошоците по возило, по километар, по патување или по тон;

- принципи на маркетингот, рекламирањето и јавните односи, вклучувајќи продажба и промоција на транспортни услуги, припрема на податоци за коминтентите;

- видови на кредит (банков кредит, документарен кредит, гарантни депозити, хипотеки, лизинг и закуп) и давачки и обврски кои произлегуваат од нив;

- видови на осигурување кои се однесуваат на патниот превоз на стока и гаранции и обврски кои произлегуваат од нив;

- биланс на состојба, како е составен и како се интерпретира;

- биланс на успех, читање и интерпретирање;

- проценка на профитабилноста и финансиската состојба на некоја фирма врз основа на финансиските показатели и

- планирање и обезбедување на финансиски средства за работа.

6. Технички стандарди на превозните операции

- максимално дозволени тежини и димензии на возилата во земјата и процедури во случај на вонредни превози;

- избор на возила и нивни компоненти (шасија, мотор, систем за трансмисија и систем за кочење) согласно со превозните операции;

- формалностите кои се однесуваат на одобрување на типот, регистрацијата и техничкиот преглед на возниот парк;

- мерки кои треба да се превземат и екостандарди кои се применуваат за намалување на бучавата и намалување на аерозагадувањето од емисиите на моторните возила;

- составување на периодични планови за одржување на возилата и нивната опрема;

- запознавање со начините на ракување со различните стоки и средства за пакување (контејнери и палети) и воспоставување на процедури за утовар и истовар на стоки (распоредување на товарот, прицврстување и осигурување на товарот);

- запознавање со различните техники на комбиниран транспорт на товарните возила;

- примена на правилата за превоз на опасни стоки и отпади (Спогодба АДР);

- примена на правилата за превоз на расипливи прехрамбени производи (Спогодба АТП) и

- примена на правилата за превоз на живи животни.

7. Безбедност на сообраќајот на патиштата

- потребни квалификации за возачите (возачка дозвола и здравствено уверение);

- контрола на возачите дали се придржуваат кон правилата во сообраќајот, забраните и ограничувањата (ограничувања на брзината, приоритети, ограничување за паркирање и чекање, користење на светла и знаци на патиштата);

- инструкции за возачите за усогласеност со барањата за безбедност во однос на возилата, нивната опрема и стока која ја превезуваат, и превентивните мерки кои треба да се превземат;

- процедури кои треба да се применат во случај на незгода и процедури за превентива од повторување на незгоди или сериозни сообраќајни прекршоци;

- елементарни познавања за патната мрежа во Република Македонија;

- основни сообраќајни прописи во европските земји и

- елементарни познавања за патната мрежа во Европа.

Прилог 2

До

Министерство за транспорт и врски

Скопје

|  |
| --- |
| **ПРИЈАВА** **за полагање на испит за добивање на СПК на лице одговорно за превоз** **кој ќе се одржи на \_\_\_\_\_\_\_\_\_\_\_\_\_\_\_\_**  **( датум)**  |

( име и презиме на кандидатот )

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 ( датум на раѓање) ( место на раѓање)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (адреса на живеалиште или престојувалиште) (тел. за контакт)

 **\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

 **(** број на лична карта ) ( ЕМБГ )

 **Во прилог доставувам Потврда за завршена обука издадена од**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 ( назив на правното лице )

**Скопје,\_\_\_\_\_\_\_\_ година Подносител на пријавата:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Прилог 3

**ЗАПИСНИК**

**за положен испит**

На ден ---------------------- година, во просториите на компјутерскиот центар на ----------, по електронски пат, во -------------------часот се одржа испит за добивање на сертификат за професионална компетентност на лице одговорно за превоз.

Вкупно пријавени ------------ кандидати.

Вкупен број на кандидати кои полагале ------------------.

Вкупен број на кандидати кои не полагале ---------------.

Број на кандидати кои полагаа -------------- со потврда издадена од -----------, број на кандидати кои полагаа ----------------- со потврда издадена од ------------------, број на кандидати кои полагаа ------------------со потврда издадена од --------------, број на кандидати кои полагаа --------------------со потврди издадени од --------------------.

Испитот за добивање на СПК на лице одговорно за превоз го положија -------------- кандидати.

Испитот за добивање на СПК на лице одговорно за превоз не го положија --------------кандидати.

Списокот на кандидатите и резултатите од испитот се во прилог на овој Записник.

Состав на испитна Комисија:

 - , претседател -----------------

- , член, ------------------------------

- , член, -------------------------------

- , член, --------------------------------

- , член, ------------------------

Датум на изготвување на записникот ----------------- година.

Прилог 4

